b'\n_START_ARTICLE_\nGnisv\xc3\xa4rdin laivalatomukset\n_START_SECTION_\nAlueen haudat ja laivalatomukset\n_START_PARAGRAPH_\nGotlannin suurin latomus, joka on 47 metri\xc3\xa4 pitk\xc3\xa4 ja 7 metri\xc3\xa4 leve\xc3\xa4, tunnetaan Gnisv\xc3\xa4rdin laivalatomuksen nimell\xc3\xa4. Se on rakennettu noin 100 kivest\xc3\xa4, jotka on nostettu pystyyn reunakivetyst\xc3\xa4 rakennettaessa. Keula- ja per\xc3\xa4kivet ovat 1,3 metri\xc3\xa4 pitki\xc3\xa4 ja ovat muita kivi\xc3\xa4 pitempi\xc3\xa4. Laivaa reunustaa kaksi pienemp\xc3\xa4\xc3\xa4 keh\xc3\xa4kivetyst\xc3\xa4._NEWLINE_Vajaa 100 metri\xc3\xa4 etel\xc3\xa4\xc3\xa4n edellisest\xc3\xa4 sijaitsee toinen laivalatomus, joka on 36 metri\xc3\xa4 pitk\xc3\xa4 ja 4 metri\xc3\xa4 leve\xc3\xa4. Sen l\xc3\xa4helle on kasattu my\xc3\xb6s hautar\xc3\xb6ykki\xc3\xb6 eli hiidenkiuas ja kaksi pienempi\xc3\xa4 ja py\xc3\xb6reit\xc3\xa4 keh\xc3\xa4kivetyksi\xc3\xa4. Hiidenkiukaan leveys on 16 metri\xc3\xa4. Viereinen laivalatomus on hiidenkiuasta pienempi ja osittain tuhoutunut. _NEWLINE_Noin 200 metri\xc3\xa4 it\xc3\xa4\xc3\xa4n sijaitsee kalmisto, jossa on hautar\xc3\xb6ykki\xc3\xb6 ja kahdeksan py\xc3\xb6re\xc3\xa4\xc3\xa4 keh\xc3\xa4kivetyst\xc3\xa4. My\xc3\xb6s kalasataman ja laivalatomusten v\xc3\xa4liss\xc3\xa4 on hautar\xc3\xb6ykki\xc3\xb6, jonka halkaisija 23 metri\xc3\xa4 ja korkeus 2,7 metri\xc3\xa4.'